الحرب الاهلية الامريكية كانت حرب قامت بين مجموعة من ولايات الشمال و ولايات الجنوب الامريكي لاختلافهم علي قضايا كتيرة منها قضية العبودية ، الحرب استمرت اربع سنين وكان من نتايجها ان العبودية انتهت فى امريكا تماما ، بعد الحرب امريكا دخلت فى مرحلة اعادة البناء . من قبل ما تنطلق الرصاصة الاولي فى فورت سومتر كان الكل متوقع ان الولايات الشمالية هتكسب ببساطة لانها اغني ومتطورة اكتر من الولايات الجنوبية خصوصا فى التصنيع و خطوط السكك الحديد واكتر كمان فى عدد السكان . رئيس الولايات الشمالية كان ابراهام لينكولن والجنوبيين بقي اختارو جيفرسون دايفز عشان يكون رئيسهم . اشهر القاده العسكريين فى الجنوب كان روبرت اى لي وتقريبا كان هو العامل الرئيسي فى ان الحرب طولت اربع سنين بسبب تكتيكاته العسكرية الجبارة. من القاده الجنوبيين كمان كان فى ناثان بدفورت فوررست وده كان ظابط فى الخيالة الجنوبية وعامل رعب فى صفوف الشماليين . من ناحية الشماليين بقي كان فى القائد جرانت وده الوحيد اللى قدر يفهم لي ويتغلب عليه ، وكمان كان فيه القائد شيرمان اللى اخترق ولاية جورجيا ومشي لحد البحر وهو بيفك اسر العبيد فى حدث مشهور اسمه مشية شيرمان للبحر. فيه فايلات فى تصانيف ويكيميديا كومونز عن: الحرب الاهلية الامريكيه